Miss Universe Malaysia

Miss Universe Malaysia merupakan salah satu pertandingan kecantikan terbesar di Malaysia yang menghantar pemenangnya ke pertandingan Miss Universe. 

Organisasi ini telah ditubuhkan pada tahun 1963 oleh mendiang Encik Liu Chang Lan dan pemenang asal Miss Malaysia Universe ialah Nik Azizah Nik Yahya dari Kelantan walaupun Malaya telah menghantar peserta pertama ke Miss Universe iaitu Sarah Alhabshee Abdullah pada tahun 1962. Pertandingan ini juga merupakan salah satu pertandingan ratu cantik tertua di Malaysia.

Pemenang Miss Universe Malaysia akan mewakili Malaysia di pertandingan Miss Universe. Apabila pemenang tidak layak (atas sebab umur atau faktor lain) maka seorang naib juara akan dihantar.

Miss Universe Malaysia 2020 ialah Francisca James berasal dari Sarawak yang dinobatkan pada 5 September 2020 di Petaling Jaya, Selangor. Fakta menarik, beliau merupakan satu-satunya peserta yang mewakili Sarawak di dalam pertandingan berprestij itu pada edisi 2020. Francisca akan mewakili Malaysia di Miss Universe 2020.

Miss Universe Malaysia 2022 ialah Lesly Cheam.Dia mewakili Malaysia di Miss Universe 2022

Pertandingan 
Motto Miss Universe Malaysia ialah "Beauty Beyond You" dan Datin Elaine Daly merupakan pengarah kebangsaan Miss Universe Malaysia sejak tahun 2016 menggantikan bekas pengarah, Carey Ng yang meletak jawatan 2 hari selepas Kiran Jassal memenangi pertandingan yang berprestij ini.

Pertandingan ini akan dihadiri oleh peserta dari pelbagai tempat dari 13 negeri dan tiga wilayah persekutuan (Kuala Lumpur dan Selangor selalunya diwakili oleh lebih daripada satu peserta), untuk mencukupkan jumlah peserta 18 hingga 20 orang.

Pada tahun 1963 hingga 1986, setiap negeri di Malaysia telah mengadakan pertandingan dalam negeri untuk memilih perwakilan mereka bagi mewakilkan negeri mereka di pertandingan Miss Universe Malaysia. Pemenang negeri akan menyandang gelaran "Miss (Negeri) Universe" untuk satu tahun. Pertandingan dalam dalam negeri dihentikan sejak 1990-an hingga sekarang (2020).

Negeri yang paling berjaya adalah Sarawak, yang mempunyai jumlah wakil paling berjaya memasuki pusingan 10 teratas dan naib juara terbanyak termasuk lapan pemenang. Negeri-negeri lain yang berjaya termasuk Kuala Lumpur, Selangor, Pulau Pinang, dan Perak. Antara negeri yang kurang berjaya adalah Perlis, berjaya mara ke 10 teratas hanya beberapa kali dalam pertandingan; Kelantan, tidak mendapat tempat sejak tahun 1980-an; dan Kedah, yang telah memperoleh satu-satunya kemenangan pada tahun 1983. Negeri-negeri yang belum (memenangi) gelaran adalah Labuan dan Perlis. Walaupun Perlis telah memenangi pertandingan Miss Malaya pada tahun 1957 tetapi ia masih tidak dianggap sebagai pertandingan rasmi Miss Universe Malaysia.

Keperluan 
Keperluan untuk peserta pilihan Miss Universe Malaysia:

 Warganegara Malaysia, berumur 18 hingga 27 tahun.
 Bujang atau sudah berkahwin, dan bukan beragama Islam(berkemungkinan peraturan ini akan dirombak semula pada masa hadapan dengan mengikut syarat-syarat serta ketetapan majlis agama di peringkat persekutuan mahupun negeri)
Ketinggian minimun 165cm. 
 Mempunyai pengetahuan umum dan berfikiran luas tentang pelancongan dan budaya di Malaysia.
 Rupa yang menarik, cantik, pintar dan mempunyai keperibadian unggul.
 Boleh bertutur dalam bahasa Melayu dan bahasa Inggeris dengan baik.

Pemenang Miss Universe Malaysia

Kunci Warna 
  Diisytihar sebagai Pemenang
  Berakhir sebagai Naib Juara
  Berakhir sebagai salah seorang Finalis atau Semifinalis

Nota: Ini ialah nama pemenang Miss Universe Malaysia selepas organisasi itu telah dirombak pada tahun 2010.

Penyandang gelaran

Lihat juga 

 Miss World Malaysia
 Miss International Malaysia
 Miss Earth Malaysia

Rujukan 

Pertandingan kecantikan di Malaysia